# OBRAZLOŽENJE

1. **IZMJENA I DOPUNA PRORAČUNA GRADA DRNIŠA ZA 2025. GOD.**

Sukladno članku 27. Pravilnika o planiranju u sustavu proračuna („Narodne novine“, broj 1/2024) daje se obrazloženje Općeg dijela I. Izmjena i dopuna Plana Proračuna Grada Drniša za 2025. godinu ( u daljnjem tekstu: Rebalans) i čini njegov sastavni dio.

Rebalansom Proračuna Grada Drniša za 2025. godinu mijenja se ukupno planirani iznos od 18.439.500,00 eur**,** te novi Plan iznosi **15.780.500,00 eur.**

**RAČUN PRIHODA I RASHODA**

Prihodi planirani na razredu 6 u iznosu od 13.358.500,00 umanjuju se za 2.316.200,00 eur, te novi Plan iznosi 11.042.300,00 eur. U okviru skupine 61 planira se povećanje prihoda od poreza u iznosu od 320.000,00 eur, dok se umanjuju planirane pomoći na skupini 63 u iznosu od 2.636.200,00 eur. Navedeno smanjenje pomoći se odnosi na planirane pomoći za provedbu projekta izgradnje Centra za starije osobe u gradu Drnišu, koji se ostvariva na temelju zahtjeva za nadoknadom sredstava. Kako je dio pomoći ostvaren u 2024. planira se smanjenje istih.

**RAČUN ZADUŽIVANJA**

Primici od zaduživanja za financiranje kapitalnog projekta Izgradnje Centra za starije osobe u Gradu Drnišu planirani na skupini 84 umanjuju se za 1.979.000,00 eur, te novi Plan iznosi 3.000.000,00 eur. Ponovljenim postupkom javne nabave cijena ponude izgradnje veća je od ukupno prihvatljivih troškova, te se planira veće zaduženje u iznosu od 7.000.000,00 eur, od čega se 3.000.000,00 eur planira u 2025., a 4.000.000,00 eur će se planirati u 2026 godini. Prethodno dobivena suglasnost od Ministarstva financija RH na iznos od 4.900.000,00 nije konzumirana.

**RASPOLOŽIVA SREDSTVA IZ PRETHODNIH GODINA**

Ovim Rebalansom planira se preneseni višak u iznosu od 1.636.200,00 eur. Planirani višak se odnosi na doznačena sredstva na žiro račun Proračuna dana 19. prosinca 2024. godine, a za namjenu Izgradnje Centra za starije osobe u Gradu Drnišu.

**RASHODI I IZDACI**

U planiranim rashodima i izdacima Općeg dijela Rebalansa mijenjaju se samo stavke koje se odnose na projekat Izgradnje Centra za starije osobe u Gradu Drnišu koji su iskazani po iznosima i izvorima financiranja u 2025. godini u Posebnom dijelu Rebalansa, kako slijedi:

|  |  |  |  |  |  |
| --- | --- | --- | --- | --- | --- |
| **Program 1011 IZGRADNJA CENTRA ZA STARIJE OSOBE** | | **10.433.000,00** | **-2.659.000,00** | **-25,49** | **7.774.000,00** |
| **Kapitalni projekt K101101 IZGRADNJA CENTRA ZA STARIJE OSOBE** | | **10.433.000,00** | **-2.659.000,00** | **-25,49** | **7.774.000,00** |
| **Izvor 1.0. Opći prihodi i primici** | | **0,00** | **320.000,00** | **100,00** | **320.000,00** |
| **4** | **Rashodi za nabavu nefinancijske imovine** | **0,00** | **320.000,00** | **100,00** | **320.000,00** |
| 42 | Rashodi za nabavu proizvedene dugotrajne imovine | 0,00 | 320.000,00 | 100,00 | 320.000,00 |
| **Izvor 5.4. Pomoći EU projekti** | | **5.454.000,00** | **-1.000.000,00** | **-18,34** | **4.454.000,00** |
| **4** | **Rashodi za nabavu nefinancijske imovine** | **5.454.000,00** | **-1.000.000,00** | **-18,34** | **4.454.000,00** |
| 42 | Rashodi za nabavu proizvedene dugotrajne imovine | 5.454.000,00 | -1.000.000,00 | -18,34 | 4.454.000,00 |
| **Izvor 8.0. Namjenski primici od zaduživanja** | | **4.979.000,00** | **-1.979.000,00** | **-39,75** | **3.000.000,00** |
| **4** | **Rashodi za nabavu nefinancijske imovine** | **4.979.000,00** | **-1.979.000,00** | **-39,75** | **3.000.000,00** |
| 42 | Rashodi za nabavu proizvedene dugotrajne imovine | 4.979.000,00 | -1.979.000,00 | -39,75 | 3.000.000,00 |