Na temelju članka 18. stavka 1. Zakona o proračunu („Narodne novine“, broj 144/21) i članka51. Statuta Grada Drniša („Službeni glasnik Grada Drniša“, broj 2/21 i 2/22), Gradsko vijeće Grada Drniša, na \_\_\_\_\_\_\_sjednici, održanoj \_\_\_\_ 2025. godine, d o n o s i

**I. IZMJENE I DOPUNE ODLUKE**

**O IZVRŠAVANJU PRORAČUNA GRADA DRNIŠA**

**ZA 2025. GODINU**

Članak 1.

U Odluci o izvršavanju Proračuna Grada Drniša za 2025. godinu („Službeni glasnik Grada Drniša“ broj 6/24), članak 33. mijenja se i glasi:

Grad Drniš može se zadužiti samo za investicije koje se financiraju iz Proračuna, a koju potvrdi Gradsko vijeće.

Odluku o zaduživanju donosi Gradsko vijeće uzimanjem kredita, zajmova i izdavanjem vrijednosnih papira, u skladu sa Zakonom i pozitivnim propisima.

Grad može dati jamstvo za ispunjenje obveza pravnoj osobi u većinskom izravnom ili neizravnom vlasništvu Grada ili ustanovi čiji je osnivač, uz prethodnu suglasnost ministra financija. Dana jamstva uključuju se u opseg zaduživanja Grada.

Pravna osoba u većinskom izravnom ili neizravnom vlasništvu Grada i ustanova čiji je osnivač Grad može se dugoročno zaduživati samo uz suglasnost Gradskog vijeća.

U 2025. godini Grad Drniš će zaključiti kreditni aranžman za financiranje projekta „Izgradnja i opremanje Centra za starije osobe u Gradu Drnišu“ u visini od 7.000.000,00 EUR od čega je 3.000.000,00 EUR planirano I Izmjenama i dopunama Plana proračuna za 2025. godinu, a 4.000.000,00 EUR će se uključiti u Plan proračuna za 2026. godinu.

Ukupni iznos duga prema kreditnim institucijama na kraju proračunske 2024. godine iznosi 0,00EUR.

Članak 2.

Ostale odredbe temeljne odluke ostaju nepromijenjene.

Članak 3.

Ova Odluka objavit će se u »Službenom glasniku Grada Drniša«, a stupa na snagu osmog dana od dana objave i primjenjuje se od 1. siječnja 2025. godine.

KLASA: 400-03/24-01/1

URBROJ:2182-6-25-

Drniš, \_\_\_\_\_\_\_\_\_\_\_\_\_\_\_\_\_2025. godine

**GRAD DRNIŠ**

**GRADSKO VIJEĆE**

PREDSJEDNIK

Tomislav Dželalija, dipl.ing.

**O B R A Z L O Ž E N J E**

**PRIJEDLOGA ODLUKE O IZVRŠAVANJU PRORAČUNA GRADA DRNIŠA**

**ZA 2025. GODINU**

Člankom 14. Zakona o proračunu (“Narodne novine” broj 144/21 – u daljnjem tekstu: Zakon o proračunu) propisana je obveza donošenja odluke o izvršavanju proračuna jedinica lokalne i područne (regionalne) samouprave, kojom se omogućava provedba usvojenog proračuna te u skladu sa zakonskim odredbama uređuju izuzeci i posebnosti koje proizlaze iz usvojenog proračuna.

Sukladno Zakonu o proračunu, Odlukom o izvršavanju Proračuna Grada Drniša za 2025.godinu (u daljnjem tekstu: Odluka) uređuje se struktura prihoda i primitaka te rashoda i izdataka Proračuna i njegovo izvršavanje, prava i obveze korisnika proračunskih sredstava, odgovornost za korištenje proračunskih sredstava sukladno namjenama i iznosima utvrđenim u Proračunu.

Nadalje, Odlukom se propisuju ovlasti Gradonačelnika u izvršavanju Proračuna, upravljanje financijskom i nefinancijskom dugotrajnom imovinom, zaduživanje Grada i davanje jamstava za zaduženje pravnim osobama i ustanovama kojima je Grad većinski vlasnik ili osnivač.

Pored navedenog, Odlukom se utvrđuje obavljanje financijsko-računovodstvene kontrole poslovnih postupaka te način i rokovi izvještavanja o izvršavanju Proračuna.

Pročelnica

Upravnog odjela za gospodarstvo,

financije i društvene djelatnosti Grada Drniša

Ivana Sučić, dipl.oec.